মাত্রোশকা
মাত্রোশকা (Matroska) হল একটি কন্টেইনার ফরমেট তৈরি করার একটি প্রকল্প যা একটি ফাইলেই সীমাহীন সংখ্যক ভিডিও, অডিও, ছবি বা সাবটাইটেল ট্র্যাক রাখতে পারে। মাত্রোশকা মাল্টিমিডিয়া কন্টেইনার এভিআই, এমপি৪ বা অ্যাডভান্সড সিস্টেমস ফরম্যাট (এএসএফ)-এর মত অন্যান্য ফরমেটের মতই কিন্তু এটি একটি ওপেন স্ট্যান্ডার্ড । মাত্রোশকার জন্য ফাইল এক্সটেনশনগুলি হচ্ছে: ভিডিওর জন্য .mkv (যাতে সাবটাইটেল বা অডিওও থাকতে পারে), স্টেরিওস্কোপিক ভিডিওর জন্য .mk3d, শুধুমাত্র অডিও ফাইলের জন্য .mka (যাতে সাবটাইটেল থাকতে পারে) এবং .mks শুধুমাত্র সাবটাইটেলগুলির জন্য।